Sevil Əliyeva: “Prezidentin bacısı kimi öz məsuliyyətimin hüdudlarını dərk edirəm”
17 İyun 2015 - 12:21
Bir neçə ay əvvəl facebook sosial şəbəkəsində mərhum prezident Heydər Əliyevin qızı Sevil Əliyevanın səhifəsi yaradılmışdı.
Onun tərəfindən həmin səhifəyə yerləşdirilmiş bir neçə fotoşəkil təkcə Azərbaycanda yox, onun hüdudlarından kənarda da facebook istifadəçilərinin marağını dərhal cəlb etmişdi. Minlərlə istifadəçi həmin şəkillərə şərhlər yazmışdı.
Lakin haqqin.az və virtualaz.org saytlarına Sevil Əliyevanın özündən daxil olan məlumata görə, bu facebook səhifəsində minlərlə oxucu və sosial şəbəkə istifadəçisi öz qeyd və şərhlərini yazsa da həmin səhifəni o özü idarə etmir.
S.Əliyevanın sözlərinə görə, sosial şəbəkədəki bu səhifə ondan ötrü özünüifadənin və yaradıcılığın bir forması olmalıdır: “Əlbəttə ki, mən Azərbaycan prezidentinin bacısı olaraq, öz məsuliyyətimin hüdudlarını dərk edirəm. Anlayıram ki, öz fikirlərimi ifadə edərkən ölçü-biçili davranmağa borcluyam. Lakin istənilən halda mən öz həmvətənlərimlə, dostlarımla və yaxınlarımla ünsiyyət saxlamağı çox istəyirəm. İnternet isə təkcə kommunikasiyada yox, ümumən insani münasibətlərdə kifayət qədər unikal və keyfiyyətcə yeni ünsiyyət formasıdır. Bu, bütün dünyanın, o cümlədən bizim daxili aləmimizin inikas olunduğu məkandır.